
Nr.{{DOKREGNUMURS}}


Par transportlīdzekļu nodošanu pašvaldības aģentūrai “Carnikavas komunālserviss” pārvaldīšanā
Ādažu novada pašvaldības īpašumā ir Eskavators-iekrāvējs CASE 695 ST, reģistrācijas Nr. T862ES un automašīna VOLVO V60 CROSS COUNTRY, valsts reģistrācijas Nr. MK553 (turpmāk kopā - transportlīdzekļi). 

Ādažu novada pašvaldības domes 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 58. punktā ir noteikts, ka pašvaldības manta tiek nodota valdījumā (bilancē) Aģentūrai, pamatojoties uz domes lēmumu, vai apsaimniekošanā (pārvaldīšanā) – pamatojoties uz domes lēmumu un savstarpēji noslēgto apsaimniekošanas līgumu. Rīcība ar Aģentūrai nodoto mantu notiek Publisko aģentūru likumā, Aģentūras nolikumā, iekšējos normatīvajos aktos un domes lēmumos noteiktajā kārtībā.
2022. gada 23. februāra noteikumu Nr. 7 "Transportlīdzekļu izmantošanas kārtība Ādažu novada pašvaldībā" 7. punkts nosaka, ka pašvaldības īpašumā (valdījumā) esošos transportlīdzekļus iestādēm nodod ar domes lēmumu.

Lai Aģentūra varētu veikt pašvaldības nozīmes ielu un ceļu uzturēšanu un citas funkcijas Aģentūras atbildības jomās, kā arī lai nodrošinātu transportlīdzekļu uzturēšanu atbilstoši piešķirtajiem budžeta līdzekļiem nepieciešams nodot pašvaldības īpašumā esošo Eskavatoru-iekrāvēju CASE 695 ST, reģistrācijas Nr. T862ES Aģentūrai valdījumā (bilancē) un  automašīna VOLVO V60 CROSS COUNTRY, valsts reģistrācijas Nr. MK553 Aģentūrai pārvaldīšanā.
Pamatojoties uz Pašvaldību likuma 10. panta pirmās daļas 21. punktu un 73. panta astoto daļu, Publisko aģentūru likuma 24. panta pirmo daļu, pašvaldības 2022. gada 23. februāra saistošo noteikumu Nr. 17/2022 "Pašvaldības aģentūras "Carnikavas komunālserviss" nolikums" 7.14. punktu, Ādažu novada pašvaldības 2022. gada 23. februāra noteikumu Nr. 7 "Transportlīdzekļu izmantošanas kārtība Ādažu novada pašvaldībā" 7. punktu, kā arī Finanšu komitejas 15.07.2026. atzinumu, Ādažu novada pašvaldības dome

NOLEMJ:

1. Nodot Aģentūrai pārvaldīšanā Ādažu novada pašvaldības īpašumā esošo automašīnu VOLVO V60 CROSS COUNTRY, valsts reģistrācijas Nr. MK553.
2. Nodot Aģentūrai valdījumā (bilancē) Ādažu novada pašvaldības īpašumā esošo Eskavatoru-iekrāvēju CASE 695 ST, valsts Reģ.Nr. T862ES.

3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja vietnieks




Ģ. Dubkēvičs

attīstības jautājumos



 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

